Latvijas Vides, ģeoloģijas un meteoroloģijas centra sinoptiķi vēsta, ka trešdien, 4.novembrī, dienā debesis būs mākoņainas, bet pēcpusdienā pa laikam uzspīdēs saule. No rīta Kurzemē, bet dienas laikā jau daudzviet gaidāms īslaicīgs lietus.
Pūtīs arī lēns līdz mērens dienvidu, dienvidrietumu vējš, bet piekrastes rajonos arī mēreni stiprs, kur brāzmās pastiprināsies līdz 15-19 m/s. No rīta austrumu rajonos redzamību apgrūtinās migla. Gaiss iesils līdz +7…+12°.
Galvaspilsētā Rīgā būs mākoņains laiks, bet pēcpusdienā starp mākoņiem uzspīdēs arī saule. Pūtīs lēns līdz mērens dienvidu, dienvidrietumu vējš. Gaisa temperatūra būs ap +10°.
Foto: Unplash.com